“ตระกูลป.” นำทีมหุ้นพลังงานบวกคึก! รับราคาน้ำมันพุ่งแตะ 53.96 ดอลลาร์ฯนิวไฮรอบ 1 สัปดาห์
"ตระกูลป." นำทีมหุ้นพลังงานบวกคึก! รับราคาน้ำมันพุ่งแตะ 53.96 ดอลลาร์ฯนิวไฮรอบ 1 สัปดาห์
"ตระกูลป." นำทีมหุ้นพลังงานบวกคึก! รับราคาน้ำมันพุ่งแตะ 53.96 ดอลลาร์ฯนิวไฮรอบ 1 สัปดาห์
19 มิ.ย. 2562

ผู้สื่อข่าวรายงานว่า ณ เวลา 10.38 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 48.25 บาท บวก 0.75 บาท หรือ 1.58% สูงสุดที่ระดับ 48.25 บาท ต่ำสุดที่ระดับ 47.75 บาท ด้วยมูลค่าการซื้อขาย 1.02 พันล้านบาท
ขณะที่ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 132 บาท บวก 2 บาท หรือ 1.54% สูงสุดที่ระดับ 133 บาท ต่ำสุดที่ระดับ 131.50 บาท ด้วยมูลค่าการซื้อขาย 850.61 ล้านบาท
ด้านราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 64 บาท บวก 0.50 บาท หรือ 0.79% สูงสุดที่ระดับ 64.25 บาท ต่ำสุดที่ระดับ 63.75 บาท ด้วยมูลค่าการซื้อขาย 565.66 ล้านบาท
ขณะเดียวกัน ราคาหุ้น บริษัท ไทยออยล์ จำกัด (มหาชน) หรือ TOP อยู่ที่ระดับ 62 บาท บวก 1.50 บาท หรือ 2.48% สูงสุดที่ระดับ 62.25 บาท ต่ำสุดที่ระดับ 61.25 บาท ด้วยมูลค่าการซื้อขาย 800.14 ล้านบาท
 
ทั้งนี้ ปัจจัยที่ส่งผลให้ราคาหุ้นปรับตัวเพิ่มขึ้นดังกล่าว มาจากกรณีสัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเมื่อคืนนี้ (18 มิ.ย.) เนื่องจากนักลงทุนคลายความวิตกกังวลเกี่ยวกับผลกระทบของข้อพิพาทการค้าระหว่างสหรัฐและจีน หลังจากประธานาธิบดีโดนัลด์ ทรัมป์ระบุว่า เขาจะพบกับประธานาธิบดีสี จิ้นผิง ผู้นำของจีน ในการประชุมสุดยอดของกลุ่ม G20 ที่ประเทศญี่ปุ่นในช่วงปลายเดือนนี้
โดยสัญญาน้ำมันดิบ WTI ส่งมอบเดือนก.ค. พุ่งขึ้น 1.97 ดอลลาร์ หรือ 3.8% ปิดที่ 53.90 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 7 มิ.ย.
ขณะที่สัญญาน้ำมันดิบเบรนท์ส่งมอบเดือนส.ค. เพิ่มขึ้น 1.20 ดอลลาร์ หรือ 2% ปิดที่ 62.14 ดอลลาร์/บาร์เรล ซึ่งเป็นระดับปิดสูงสุดในรอบ 1 สัปดาห์
